இன்பம் இடரென்று இரண்டுற வைத்ததுமுன்பவர் செய்கையி னாலே முடிந்ததுஇன்பம் அதுகண்டும் ஈகிலாப் பேதைகள்அன்பிலார் சிந்தை அறமறி யாரே. கெடுவதும் ஆவதும் கேடில் புகழோன்நடுவல்ல செய்து இன்பம் நாடவும் ஒட்டான்இடுவதும் ஈவதும் எண்ணுமின் இன்பம்படுவது செய்யின் பசுவது வாமே. செல்வம் கருதிச் சிலர்பலர் வாழ்வெனும்புல்லறி வாளரைப் போற்றிப் புலராமல்இல்லங் கருதி இறைவனை ஏத்துமின்வில்லி இலக்கெய்த விற்குறி யாமே. அறஞ்செயான் திறம் எட்டி பழுத்த இருங்கனி வீழ்ந்தனஒட்டிய நல்லறம் செய்யா தவர்செல்வம்வட்டிகொணடு ஈட்டியே மண்ணில் முகந்திடும்பட்டிப் பதகர் பயன்அறி யாரே. ஒழிந்தன காலங்கள் ஊழியும் போயினகழிந்தன கற்பனை நாளுங் குறுகிப்பிழிந்தன போலத்தம் போ஢டர் ஆக்கைஅழிந்தன கண்டும் அறம்அறி யாரே. அறம்அறி யார்அண்ணல் பாதம் நினையுந்திறம்அறி யார்சிவ லோக நகர்க்குப்புறம்அறி யார்பலர் பொய்மொழி கேட்டுமறம்அறி வார்பகை மன்னிநின் றாரே. இருமலும் சோகையும் ஈளையும் வெப்பும்தருமஞ்செய் யாதவர் தம்பால தாகும்உருமிடி நாகம் உரோணி கழலைதருமம்செய் வார்பக்கல் தாழகி லாவே.